දේශීය පාසල් ක්‍රිකට් ක්ෂේත්‍රයේ දස්කම් දක්වන විශිෂ්ටතම ක්‍රීඩකයන් ඇගැයීමට ලක් කෙරෙන ප්‍රධානතම සම්මාන උළෙල වන 'සන්ඩේ ඔබ්සවර් - මොබිටෙල් පාසල් ක්‍රිකට් ක්‍රීඩකයන්ගේ සම්මාන රාත්‍රිය අද (15) පස්වරු 5.30 සිට ‍කොළඹ සිනමන් ග්‍රෑන්ඩ් හෝටලයේ දී පැවැත්වේ.36වැනි වරටත් පැවැත්වෙන මේ සම්මාන රාත්‍රියේ දී පසුගිය වසරේ පාසල් ක්‍රිකට් තරගවාරයේ විශිෂ්ට දස්කම් දැක්වූ ක්‍රීඩකයන්ට සම්මාන පිරිනැමෙන අතර වසරේ හොඳම ජනප්‍රියතම පාසල් ක්‍රිකට් ක්‍රීඩකයා සම්මානය ඇතුලුව වසරේ හොඳම පිතිකරු, වසරේ හොඳම පන්දු යවන්නා, වසරේ හොඳම පන්දු රකින්නා, වසරේ හොඳම තුන්ඉරියව් ක්‍රීඩකයා සහ වසරේ හොඳම පාසල් ක්‍රිකට් ක්‍රීඩකයා, පිට පළාත්වලින් වසරේ හොඳම ක්‍රිකට් ක්‍රීඩකයා ඇතුලු සම්මාන 37ක් පිරිනැමේ.මෙවර සම්මාන රාත්‍රියේ ප්‍රධාන ආරාධිත අමුත්තා ලෙස 1989 වසරේ මේ සම්මාන රාත්‍රියේ වසරේ ක්‍රීඩකයා සම්මානය දිනූ හිටපු ටෙස්ට් හා එක්දින තුන්ඉරියව් ක්‍රීඩක කුමාර් ධර්මසේන සහභාගී වේ.